काठमाडौँ, पुस १८ गते । नेपाल ललितकला प्रज्ञाप्रतिष्ठानको पाँचौँ प्राज्ञसभा प्रतिष्ठानको भावी नीति र कार्यक्रमबारे छलफल गर्न आज बैठक बसेको छ । प्राज्ञसभाको उद्घाटन गर्दै संस्कृति, पर्यटन तथा नागरिक उड्डयन मन्त्री दीपक अमात्यले कला क्षेत्रको विकास गर्न सरकार प्रतिबद्ध रहेको र त्यसका लागि विशेष योजना बनाएर अगाडि बढ्ने योजना रहेको बताउनुभयो ।देशलाई विश्वमा चिनाउने एक महत्वपूर्ण माध्यम कला विधा भएको भन्दै उहाँले यसको विकासमा सरकारी तथा निजी क्षेत्र दुवैले मिलेर अगाडि बढ्नुपर्ने जरुरी छ भन्नुभयो ।
